
DR 30.7.2018                                                               73                    

 
Adakah lebih baik kita fokus kepada region kita yang terdekat dan saya juga 

memahami kerajaan lama akan menubuhkan King Salman Centre for International Peace. 
Apakah status projek ini? Saya harap kementerian boleh menjawab soalan-soalan saya. 

Dengan ini, saya mewakili rakyat P.105 Petaling Jaya menyokong Titah Seri Paduka 
Baginda Yang di-Pertuan Agong. Sekian, terima kasih. 

Timbalan Yang di-Pertua [Dato' Mohd Rashid Hasnon]: Terima kasih, Yang 
Berhormat Petaling Jaya. Sekarang saya jemput Yang Berhormat Pontian. 

 

5.14 ptg. 

Datuk Seri Haji Ahmad bin Haji Maslan [Pontian]: Assalamualaikum 
warahmatullahi wabarakatuh dan salam sejahtera.  

Tuan Yang di-Pertua, saya ingin mengambil bahagian dalam perbahasan usul 
menjunjung kasih Titah Seri Paduka Baginda Yang di-Pertuan Agong di Dewan yang mulia 
ini. Hutang kerajaan dijadikan isu besar sejak Pakatan Harapan berkuasa hinggakan angka 
dan data yang mengelirukan disebut dan mengakibatkan pasaran saham bertindak balas 
secara negatif. Bukankah Kementerian Kewangan dalam bajet-bajet yang terdahulu telah 
memperuntukkan sejumlah yang tertentu setiap tahun untuk membayar hutang?  

2016 misalnya, 10 peratus daripada bajet diguna untuk bayaran khidmat hutang. 
11.1 peratus tahun 2017 dan 11 peratus tahun 2018. Nisbah hutang pada KDNK untuk tahun 
2016 ialah 52.7 peratus atau RM648.48 bilion daripada RM1.22 trilion KDNK. Nisbah hutang 
pada KDNK untuk tahun 2017 turun kepada 50.8 peratus atau RM686.83 bilion daripada 
RM1.352 trilion KDNK. 

Adakah bayaran khidmat hutang sekitar 11 peratus itu suatu yang serius dalam 
sesebuah ekonomi? Adakah nisbah hutang sekitar 50 peratus daripada KDNK itu boleh 
menjadikan negara ini bankrap? Sebutkan senarai negara yang hutangnya sekitar 40, 50 dan 
60 peratus daripada KDNK dan nyatakan negara mana yang sudah muflis. Oleh itu, menuduh 
segalanya tidak boleh diteruskan dan menjadikan hutang kerajaan sebagai alasan adalah 
perbuatan yang tidak bertanggungjawab dan bermotif politik yang tidak baik.  

Memanglah hutang patut dikurangkan namun seperti kita berhutang dengan bank 
untuk membeli rumah tempoh untuk membayar bukan dalam masa setahun dua, namun ia 
adalah untuk 20 atau 25 tahun. Begitu jugalah tentang hutang kerajaan. Sementara itu, 97 
peratus daripada hutang kerajaan adalah bersumber daripada dana dalam negara dengan 
tidak terlibat dengan kesan turun naik ringgit. Bank Dunia juga mengakui bahawa hakikat ini 
dan merumuskan bahawa hutang Malaysia adalah terkawal.  

Tuan Yang di-Pertua, ada pendapat yang meminta agar madrasah tahfiz ditutup. 
Saya kira ia adalah pendapat yang tidak wajar. Sepatutnya ia wajar dibuat ialah Dasar 
Pendidikan Tahfiz Negara (DPTN) wajar diteruskan. Melahirkan 125,000 huffaz wajar 
diteruskan. Memberi kemahiran hidup dengan tertentu melalui GIATMARA pada anak-anak 
tahfiz wajar diteruskan. Menubuhkan universiti al-Quran sebagai lanjutan kepada pengajian 
al-Quran atau lepasan madrasah tahfiz wajar diteruskan. Bantuan tahunan kepada Nasyrul 
Quran, pusat percetakan al-Quran kedua terbesar di Putrajaya wajar diteruskan. Saya pohon 
jawapan daripada Yang Berhormat Menteri Jabatan Perdana Menteri atas lima perkara yang 
saya utarakan ini. 

Perumahan adalah suatu yang penting untuk rakyat. Saya ingin mengesyorkan agar 
KPKT berhubung dengan Pejabat Daerah Pontian tentang sebuah tanah kosong dan 
memulakan usaha untuk membina Projek Perumahan Rakyat (PPR) kawasan Parlimen 
Pontian. Kepada Kementerian Pendidikan adalah dipohon agar sebuah kolej komuniti dibina 
di kawasan Benut, Pontian begitu juga sebuah sekolah agama berasrama penuh di Benut. 
Permohonan rasmi telah dibuat sebelum ini lagi.  

 

 

 

 



Adakah lebih baik kita fokus kepada region kita yang terdekat dan saya juga memahami kerajaan lama akan menubuhkan King Salman Centre for International Peace. Apakah status projek ini? Saya harap kementerian boleh menjawab soalan-soalan saya. Dengan ini, saya mewakili rakyat P.105 Petaling Jaya menyokong Titah Seri Paduka Baginda Yang di-Pertuan Agong. Sekian, terima kasih. Timbalan Yang di-Pertua [Dato' Mohd Rashid Hasnon]: Terima kasih, Yang Berhormat Petaling Jaya. Sekarang saya jemput Yang Berhormat Pontian. 5.14 ptg. Datuk Seri Haji Ahmad bin Haji Maslan [Pontian]: Assalamualaikum warahmatullahi wabarakatuh dan salam sejahtera. Tuan Yang di-Pertua, saya ingin mengambil bahagian dalam perbahasan usul menjunjung kasih Titah Seri Paduka Baginda Yang di-Pertuan Agong di Dewan yang mulia ini. Hutang kerajaan dijadikan isu besar sejak Pakatan Harapan berkuasa hinggakan angka dan data yang mengelirukan disebut dan mengakibatkan pasaran saham bertindak balas secara negatif. Bukankah Kementerian Kewangan dalam bajet-bajet yang terdahulu telah memperuntukkan sejumlah yang tertentu setiap tahun untuk membayar hutang? 2016 misalnya, 10 peratus daripada bajet diguna untuk bayaran khidmat hutang. 11.1 peratus tahun 2017 dan 11 peratus tahun 2018. Nisbah hutang pada KDNK untuk tahun 2016 ialah 52.7 peratus atau RM648.48 bilion daripada RM1.22 trilion KDNK. Nisbah hutang pada KDNK untuk tahun 2017 turun kepada 50.8 peratus atau RM686.83 bilion daripada RM1.352 trilion KDNK. Adakah bayaran khidmat hutang sekitar 11 peratus itu suatu yang serius dalam sesebuah ekonomi? Adakah nisbah hutang sekitar 50 peratus daripada KDNK itu boleh menjadikan negara ini bankrap? Sebutkan senarai negara yang hutangnya sekitar 40, 50 dan 60 peratus daripada KDNK dan nyatakan negara mana yang sudah muflis. Oleh itu, menuduh segalanya tidak boleh diteruskan dan menjadikan hutang kerajaan sebagai alasan adalah perbuatan yang tidak bertanggungjawab dan bermotif politik yang tidak baik. Memanglah hutang patut dikurangkan namun seperti kita berhutang dengan bank untuk membeli rumah tempoh untuk membayar bukan dalam masa setahun dua, namun ia adalah untuk 20 atau 25 tahun. Begitu jugalah tentang hutang kerajaan. Sementara itu, 97 peratus daripada hutang kerajaan adalah bersumber daripada dana dalam negara dengan tidak terlibat dengan kesan turun naik ringgit. Bank Dunia juga mengakui bahawa hakikat ini dan merumuskan bahawa hutang Malaysia adalah terkawal. Tuan Yang di-Pertua, ada pendapat yang meminta agar madrasah tahfiz ditutup. Saya kira ia adalah pendapat yang tidak wajar. Sepatutnya ia wajar dibuat ialah Dasar Pendidikan Tahfiz Negara (DPTN) wajar diteruskan. Melahirkan 125,000 huffaz wajar diteruskan. Memberi kemahiran hidup dengan tertentu melalui GIATMARA pada anak-anak tahfiz wajar diteruskan. Menubuhkan universiti al-Quran sebagai lanjutan kepada pengajian al-Quran atau lepasan madrasah tahfiz wajar diteruskan. Bantuan tahunan kepada Nasyrul Quran, pusat percetakan al-Quran kedua terbesar di Putrajaya wajar diteruskan. Saya pohon jawapan daripada Yang Berhormat Menteri Jabatan Perdana Menteri atas lima perkara yang saya utarakan ini. Perumahan adalah suatu yang penting untuk rakyat. Saya ingin mengesyorkan agar KPKT berhubung dengan Pejabat Daerah Pontian tentang sebuah tanah kosong dan memulakan usaha untuk membina Projek Perumahan Rakyat (PPR) kawasan Parlimen Pontian. Kepada Kementerian Pendidikan adalah dipohon agar sebuah kolej komuniti dibina di kawasan Benut, Pontian begitu juga sebuah sekolah agama berasrama penuh di Benut. Permohonan rasmi telah dibuat sebelum ini lagi.